Diari Oficial de la Generalitat Valenciana


Sumari del DOGV 5785, del 16-06-2008 (2008/6589)

Expedient civil número 1.222/06. Notificació de la sentència a Clara Peris Peña.
--------------------------------------------------------------------------------

### Dades del document

Número de DOGV
:   5785

Data del DOGV
:   16-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/6589


Data del document
:   01-04-2008

Organisme emissor
:   Jutjat de Primera Instància Número 19 de València

Tipus de document
:   Edicte

Descriptors 

:   * sistema judicial

Expedient civil número 1.222/06. Notificació de la sentència a Clara Peris Peña. [2008/6589]  
Sentència número 277  
València, 28 de desembre de 2007  
Jesús L. Rojo Olalla, magistrat jutge del Jutjat de Primera Instància número 19 de València, ha vist les presents actuacions de judici ordinari seguides davant este tribunal amb el número 1.222/06, a instàncies de la mercantil Valencia Urbana, SA, que té el codi d'identificació fiscal A46/062535, representada pel procurador dels tribunals Emilio Sanz Osset i assistida del lletrat Alberto Lahoz Bisbal, contra Clara Peris Peña, que té el document nacional d'identitat 52518144, que està citada a termini a través d'edictes i declarada en rebel·lia, i exercint-ne l'acció de resolució de contracte de compravenda d'immobles, resulta  
Antecedents de fet  
1. En data 3 de novembre de 2006, es va presentar demanda de judici ordinari de la qual l'àmbit subjectiu i la naturalesa d'acció exercida consten descrits a l'encapçalament. A la pètita se sol·licita la declaració de resolució del contracte subscrit en data 4 de maig de 1981 entre els litigants, amb l'obligació de deixar lliure, vàcua i a disposició de la propietària l'immoble objecte del procés, i amb costes.  
Pel que fa a això, el procurador de la demandant va indicar que, en data 4 de maig de 1981, va subscriure un contracte privat de compravenda amb la demandada, per a l'adquisició d'una plaça d'aparcament a l'edifici situat a València, carrer d'Isaac Peral, números 22, 24 i 26, carrer de Juan de Verdeguer, números 1, 3 i 5, i carrer d'Eivissa, números 23 i 25, plaça assenyalada amb el número 30. El preu estipulat va ser de 1.502,53 euros, amb el lliurament de 60,10 euros a la firma del contracte; la resta del preu es va ajornar mitjançant l'acceptació de les lletres de canvi a què es fa referència en la estipulació 3, apartat B, del contracte -24 lletres de canvi amb venciments bimensuals a partir del 4 de juliol de 1981, per un import de 60,10 euros cada una. La demandada no va pagar 21 de les 24 lletres de canvi. Després dels impagaments i la rebel voluntat que això suposa per a atendre el preu de l'operació, en data 1 d'abril de 1998, Valencia Urbana va practicar requeriment notarial a la demandada als efectes de resolució del contracte, d'acord amb l'article 1.504 del Codi Civil.  
2. Admesa la demanda a tràmit i citada a termini la demandada, no va comparéixer a actuacions, sent-ne declarada en rebel·lia.  
3. En el tràmit d'audiència prèvia, l'actor va ratificar-ne la posició i va sol·licitar la recepció del plet a prova, i es va practicar, a instància seua, la documental a través de la reproducció dels que acompanyen la demanda consistents en contracte privat de compravenda, de data 4 de maig de 1981, 21 lletres de canvi lliurades per Valencia Urbana amb l'accepto de la senyora Clara Peris i els seus correlatius protests, i acta notarial, amb un resultat negatiu, alçada per a la resolució del contracte en data 1 d'abril de 1998.  
Practicada la prova en la forma exposada, va quedar el procediment vist per a resolució.  
Fets provats  
1. En esta causa resulta acreditat el tenor dels fets exposats en la demanda i transcrits més amunt.  
2. La relació de fets provats obeïx a la documentació acompanyada a actuacions, com a original, no impugnada de contrari, amb l'eficàcia que aconseguix d'acord amb els articles 319 i 326 de la Llei d'Enjudiciament Civil, i que representen el tenor del relat fàctic de la demanda.  
Fonaments de dret  
1. Són aplicables els articles 1.124 i 1.504 del Codi Civil.  
2. En aplicació de l'article 394 de la Llei d'Enjudiciament Civil resulta la condemna en costes de la demandada.  
Dispositiva  
Amb l'estimació de forma íntegra de la demanda interposada per Emilio Sanz Osset, procurador dels tribunals, que actua en nom i representació de la mercantil Valencia Urbana, SA, contra Clara Peris Peña:  
I. Declare resolt el contracte privat de compravenda subscrit en data 4 de maig de 1981 entre els litigants, com a venedor i comprador, que recau sobre l'immoble destinat a plaça de garatge, assenyalada amb el número 30, de l'edifici situat a València, carrer d'Isaac Peral, números 22, 24 i 26, carrer de Juan de Verdeguer, números 1, 3 i 5, i carrer d'Eivissa, números 23 i 25, i condemne la senyora Peris Peña a deixar lliure i vàcua la plaça i a disposició de la demandant.  
II. I condemne la senyora Peris Peña a pagar les costes originades en este procés a instàncies de Valencia Urbana, SA.  
Notifiqueu la present resolució a les parts i feu-los saber que no és ferma i que contra esta resolució s'hi pot interposar un recurs d'apel·lació davant l'Audiència Provincial de València. A este fi disposa del termini de cinc dies des de la recepció i que cal plantejar mitjançant un escrit en forma adreçat al Jutjat en què s'anunciarà la preparació de la impugnació amb indicació expressa de tractar-se d'esta resolució i dels pronunciaments que són objecte de recurs.  
Que el secretari expedisca una testimoniança d'esta resolució, la qual s'unirà a les actuacions en què es va dictar, i en porte l'original al llibre de sentències (d'acord amb el que disposa l'art. 265 de la LOPJ).  
Esta és la meua sentència, dictada en primera instància, que pronuncia, mana i firma; en done fe».  
Diligència de publicació: la sentència anterior la va llegir el mateix jutge que la va dictar mentre es trobava celebrant audiència pública, de la qual cosa, jo el secretari, en done fe.   
València, 1 d'abril de 2008.- El secretari: José Juan Tomás Porter.